****

**بەش : زمانى كوردى**

**كۆلێژ : پەروەردەى بنەڕەتى**

**زانكۆ : سەڵاحەددین / هەولێر**

**بابەت : رێبازە ئەدەبییەكان**

**پەرتووکی کۆرس : كۆرسى یەكەم : قۆناغى دووەم**

**ناوى مامۆستا : پ . ی . د . بەكر شاكر عەبدولڵا**

**ساڵى خوێندن : ٢٠٢٢- ٢٠٢٣**

**پەرتووکی کۆرس**

**Course Book**

|  |  |
| --- | --- |
| **ساڵانە** | **1. ناوى كۆرس** |
| **پ. ی. د . بەكر شاكر عەبدوڵڵا کاروانی** | **2. ناوى مامۆستا بەرپرس** |
| **زمانى كوردى : كۆلێژى پەروەردەى بنەڕەتى** | **3. بەش/ كۆلێژ** |
| **ئیمێل: bakir.abdullah @su.edu.krd.**  **ژمارەی تەلەفۆن : 07504520354** | **4. پەیوەندی** |
| **تیۆری : 3 + 3**  **پراکتیک : 0** | **5. یەكەى خوێندن لە هەفتەیەك** |
| **ئامادەبوونی مامۆستا بۆ قوتابیان لەماوەی هەفتەیەکدا : (سێ كاتژمێر)** | **6.ژمارەى كاركردن** |
| **BE** 1203 | **7. كۆدى كۆرس** |
| ژیانى ئەكادمیم لە١٣/١٠/١٩٩٤دەستپێ دەكات سەرەتا لە هەردوو كۆلێژى (پزیشك) ی وزانستە ئیسلامیەكان (شەریعە)، زانكۆى دهۆك بۆ ماوەى دووساڵ وانەى لێكۆڵینەوەى كوردستانی (كوردۆڵۆجى)م وتووە ، پاشان هەمان وانەم لە كۆلێجى ئەندازیارى وتووە , هاوكات بۆماوەى سێ ساڵیش زمانى كوردیم لە پەیمانگاى پێگەیاندنى مامۆستایانى دهۆك لەنێوان (١٩٩٤-١٩٩٧) وتووەتەوە, لەساڵى خوێندنى ٢٠٠٠/٢٠٠١وانەى كتێبخانەو رێبازى لێكۆڵینەوەم بەقوتابیانى بەشى كوردى كۆلێجى ئادابى زانكۆى دهۆك وتووە، ئەمەجگە لەوەى كە وانەى زانستە كوردستانیەكانم بۆبەشى مێژووی بەشى ئینگلیزى لەهەمان كۆلێج وتووەتەوە، پاشان لەساڵی ٢٠٠١ /٢٠٠٢ لە كۆلێجى مامۆستایانى زانكۆى سەڵاحەددین وانەى كوردۆلۆجیم بۆ بەشەكانى كۆمەڵایەتى وزمانى ئینگلیزى بۆماوەى دووساڵ واتە٢٠٠٢تا٢٠٠٤ وتووە , لەساڵى ٢٠٠٧ پاش تەواوكردنى خوێندنى دكتۆرا لەبەشى كوردى وانەكانى كێش ناسى بۆ قۆناغى دووی بەشى كوردى ووانەى كتێبخانەو رێبازى لێكۆڵینەوەم بۆ قۆناغى سێ و وانەى كوردۆلۆجى بۆهەندێ لەبەشەكانى كۆلێج وتووەتەوە , لەساڵى ٢٠١٠ یەوە تائێستا وانەى رێبازە ئەدەبیەكانى قۆناغى دووەم , كتێبخانەو رێبازى لێكۆڵینەوە لە قۆناغى یەكەم لەبەشى كوردى كۆلێژەکەمان لەخوێندنى بەیانیان و ئێواران دەڵێمەوە , ئەمەجگە لەوەى لەساڵى ٢٠٠٦ تا ٢٠١٣ لە پەیمانگاى تەكنیكى كارگێڕى هەولێر وەك وانەبێژ بابەتەكانى كۆردۆلۆجى و بنچینەكانى لێكۆڵینەوەم لە بەشەكانى رێبەرى وكارگێرى وتووە ، هەروەها ساڵى٢٠١٧ بۆ٢٠١٩ بابەتى رێبازى لێكۆڵینەوەم بۆقوتابیانى ماستەرى زمان وتووەتەوە هەرلە٢٠١٩ەش بابەتى كلاسیك بۆ ماستەرو بابەتى ئەدەبى جیهانى بۆ قوتابیانى دكتۆراى ئەدەب وتووەتەوە . | **8. پرۆفایلى مامۆستا** |
| **رێباز ، رێبازە ئەدەبیەکان ، کلاسیک ، کلاسیزمی کوردی ، رۆمانسیزم .** | **9. وشە سەرەكییەكان** |
| **10 ناوەرۆكى گشتى كۆرس :**  پرۆگرامى بابەتى: (ڕێبازە ئەدەبیەكان) بۆساڵى خوێندنى(٢٠٢٢- ٢٠٢٣) بریتییە لە باسكردنى ئەو بابەتانەى دەبنە هۆى ناساندنى ڕێبازە ئەدەبییەكان ، ئەویش بریتین لە : پێناسەى ڕێبازو چەمكى ئەدەب ومێژووى سەرهەڵدانى ڕێبازەكانى ئەدەب بەگشتى , لەگەڵ یەكەیەكەى ڕێبازەكان ، كە ئامانج تێیدا شارەزاییكردنى قوتابیانە بەچەمك وناسینى ڕێبازە ئەدەبییەكان ، هەروەها زانیاریى پێدانیان لەسەر گرنگترین ئەو ڕێبازو شێوازو جۆرى ئەدەبیانەى كە ڕێبازەكانی لەسەر بنیات نراوە لە ئەدەبى ئەوڕوپى و ئەدەبى كوردیدا ، بۆ نموونە : (كلاسییزم ، ڕۆمانسیزم ، ڕیالیزم ، پەرناسیزم ، سمبۆلیزم , داداییزم ، سوریالیزم ،) , ئەمە جگە لە فراوانكردنى تواناى هزرى قوتابیان بەگرنگترین ئەو تەكنیكانەى كە لە دەرەوەى كتێب ، یان ڕۆژنامەو گۆڤارەكان و نامە ئەكادیمییەكان بەكاردێن و چۆنییەتى مامەڵەكردن لەگەڵیاندا ؛ وەك سایتەكانى ئینتەرنێت . | |
| **11. ئامانجەكانى كۆرس :**  مەبەستى تایبەتى لەخوێندنى ئەو بابەتانە : شارەزایى پێدانی قوتابیانە بە چۆنییەتى تێگەیشتنى ناوەڕۆك وڕوخسارى ئەو ڕێبازانەى لەنێو ئەدەبى گەلاندا هەیەو لەلایەن زاناو داناو نووسەران و ڕۆشنبیرانیانەوە نووسراون ، هەروەها فێركردنیان لەوەى كە ئەم ڕێبازانە بەپێى قۆناغە جیاوازەكانى تەمەنى ئەدەبى میللەتان گۆڕاون ؛ هەروەها پراكتیزەكردنى ئەو زانیاریانە لەسەر نموونەى بەرهەمە ئەدەبییەكانى نێو كتێب وڕۆژنامەو گۆڤارو نامە ئەكادیمییەكاندا . | |
| **12. ئەركەكانى قوتابى :**  قوتابى جگە لەوەى كە پێویستە لەپۆلدا ئامادە بێت ، لەهەمانكاتدا دەبێ ئەو سەرچاوانە بەردەست بخات كە مامۆستا دەستنیشانى دەكات وبەلاى كەم لەپێنج كتێب كەمتر نەبێت , هەروەها لەكاتى وانەوتنەوەشدا دەبێ ئەو سڵایدانەى ئامادەكراون لایان بێت وپێداچوونەوەى لێ بكەن وئامادەبن بۆ بەشداری كردن لە گفتوگۆو لێپرسینەوەى سەرزاریدا لەرێى ئەو میتینگ وسمینارو زوومانەى كە لەگەڵ قوتابیان دەكرێت و ئەو فایل و فۆڵدەرانەى بۆ قوتابیان لەرێى گوگل درایڤەوە بۆیان ئامادە دەكرێت وبۆیان دادەنرێت تیایدا , لەگەڵ ئەوەشدا ماوەماوە تاقیكردنەوەیەكى ئۆنلاین بۆماوەى چەند دەقیقەیەك ئەنجام دەدرێت , بۆئەوەى زانیاریەكانیان لا بێت وبەبەردەوام بەدواداچوون بۆ زانیارییەكانى رۆژانەیاندا بكەن , هەر لەهەمانكاتدا داوا لە قوتابیان دەكرێت چالاكى وكارى راسپێردراو ئەنجام بدەن ، ئەویش بە ئامادەكردنى سیمینارو راپۆرت لەسەر هەندێ لەو بابەتانەى پەیوەندییان بەبابەتەكەوە هەیە ، وەك كورتكردنەوەى كتێب یان هەڵسەنگاندنى چیرۆكێك ، رۆمانێك یان سیمینار لەسەر بەشێك لە وانەكان ، وەك رێبازەكان ، یان قۆناغەكانى ئەدەبى لاى میللەتان وەك : كوردى ، یان میللەتانى ئەوروپى . | |
| **13 . رێگەى وانەگوتنەوە :**  بۆگەیشتن بەئامانجەكان چەندین شێوازو ڕێگەى جیاجیا لەوانەوتنەوەدا پەیڕەو دەكرێت , وەكو : ڕێگاى ئامادەكارى (المحاظرە)، ڕێگاى گفتوگۆ (المناقشە)و ڕێگاى پرسینەوە (الأستجواب) ، بێگومان بەكارهێنانى هەریەك لەم شێوازانە بەپێى سروشتى بابەتى وانەكەو بوونى سەرچاوەو هۆكارى بەردەست بوو دەگۆڕێت , وەک شێوازى ئۆنلاین و بە بەرنامەى گوگل درایڤ وگوگل فۆرم دەبێت . | |
| **14 . سیستەمى هەڵسەنگاندن :**  فێرخواز دەبێت چەندین تاقیكردنەوەی جۆراوجۆرى كتێبى داخراو لەكۆتایى هەر مانگێكدا ئەنجامی بدات ، كە (١٥) نمرەى لەسەر دەبێت ، لەگەڵ نمرەى تاقیكردنەوەكانى تر كە ژمارەیان(٢) تاقیكردنەوە دەبێت كۆدەكرێنەوەو دەبێتە(٣٠) نمرە ، (١٠) نمرەى تریش لەسەر چالاكى وبەشدار بوونى فێرخواز لەگفتوگۆو ئەنجامدانى سیمنارو تاقیكردنەوەی ناوبەناو لەگەڵ ئامادەبوون لە میتینگ وزوومەكاندا ، كە دەكاتە(٤٠) نمرە , ئەمانەو تاقیكردنەوەى كۆتاییش لەسەر(٦٠) نمرەیە . | |
| **15. دەرئە‌نجامەكانى فێربوون :**  ئامانج ومەبەستى تایبەتى لەخوێندنى ئەو بابەتانە شارەزایى پێدانیانە لەسەر چۆنییەتى تێگەیشتنى ناوەڕۆك وڕوخسارى ئەو ڕێبازانەى لەنێو ئەدەبى گەلاندا هەیەو لەلایەن زاناو داناو نووسەران و ڕۆشنبیرانیانەوە نووسراون هەروەها فێركردنیان لەوەى ئەم ڕێبازانە بەپێى قۆناغە جیاوازەكانى تەمەنى ئەدەبى میللەتان گۆڕاون هەروەها پراكتیزەكردنى ئەو زانیاریانە لەسەر نموونەى بەرهەمە ئەدەبیەكانى نێو كتێب وڕۆژنامەو گۆڤارو نامە ئەكادیمیەكان وسایتە ئەلكترۆنییەكان . | |
| **16 . لیستى سەرچاوە بنەڕەتییەكان :**  1 - ڕێبازە ئەدەبییەكان ، د. فەرهاد پیرباڵ ، چاپى سێیەم ، چاپخانەى وەزارەتى پەروەردە , هەولێر , 2015 2 - ڕێبازە ئەدەبییەكان ، د. هیمداد حوسێن ، چاپى سێیەم ، چاپخانەى رۆژهەڵات , هەولێر , 2014 3 - ڕێبازە ئەدەبییەكان ، و : د. ئازاد عبدالواحێد كەریم ، چاپى یەكەم ، چساپخانەى ئاراپخا , كەركوك , 2008 4 - ڕێبازى ڕۆمانتیكى لەئەدەبى كوردیدا ، خورشید رشید احمد ، چاپخانەى (دارالحریە للطباعە) , بەغدا ،1989 5 - قۆناغى پێش ڕۆمانسیزمى شیعرى كوردى ، ئیدریس عەبدوڵلا مستەفا ، چاپى یەكەم ، هەولێر، 2006 . 6- ڕێنیسانس ، د. كەمال مەزهەر ئەحمەد ، چاپى دووەم , چاپخانەى (وەزارەتى رۆشنبیرى) ، سلێمانى , 2010  7- قوتابخانە ئەدەبییەكان , وەرگێرانى : حەمە كەریم عارف , چاپى دووەم , ناوەندى سارا , سلێمانى ,2018 .  8 - بنچینەكانى رینیسانسى ئەوروپا , ئەشرەف ساڵح محەمەد سید , وەرگێرانى : شێرزاد هەینى , چاپى یەكەم , چاپخانەى : ئاوێر , ستۆكهۆڵم , 2014 .  9 - ڕێبازە ئەدەبیەكان ، د. سیروس شەمیسا, و: د. هیمداد حوسێن وسەنگەرنازم , چاپ یەكەم , هەولێر،2018  10-ژانرە ئەدەبیەكان , سەنگەرنازم و رێزان ساڵح مەولود , چاپى یەكەم , چاپخانەى : ئاوێر , هەولێر ، 2018  1 - المذاهب الأدبیە من الكلاسكیە إلى العبثیە ، د. نبیل راغب ، القاهرە , 1977  2 - الخلاصە فی مذاهب الأدب الغربی ، د.علی جواد الطاهر، الموسوعە الصغیرە ، عدد/121 ، 1983 3 - المذاهب الأدب الغربی ومظاهره فی الأدب العربی الحدیث ، د. سالم احمد الحمدانی، موصل, 1989  4 - الرومانتیكیە ، لیلیان فیرست ، ت: عدنان خالد ، بغداد , 1978 5 الرومانتیكیە ، نشأتها- فلسفتها- قچایاها- آثارها، د.محمد غنیمی هلال ، (دار النهظە) , القاهرە , 1971  6 - الواقعیە ، دیمین كرافت ، ت: عبدالواحد لۆلۆە، بغداد , 1980 7 - الواقعیە فی الأدب الكردی ، د. عزالدین مصطفى رسول ، لبنان ، صیدا ، 1966 | |
| **17. بابەتەكان :** لە خوارەوە بە لیستێكى سەربەخۆ هەفتە بە هەفتە بابەتەكان دەستنیشان كراوە : | | |
| **18. بابەتى پراكتیك** : | | |
| **19. تاقی كردنەوەكان :**  ئەمەى خوارەوە نموونەیەكە لە چەند پرسیارێكى تاقیكردنەوەكان :  پ 1 : پێناسەى ئەمانەى خوارەوە بكە : ( ئەدەب , رێبازى ئەدەبى , قوتابخانەى ئەدەبى , رێنیسانس , كلاسیزم  , رۆمانسیزم , كلاسیزمى كوردى)  پ 2 : مێژووى كلاسیزمى كوردى چۆنە ؟ بە چەند خاڵێك دیارى بكە .  پ 3 : مێژووى رێبازى كلاسیك لە ئەوروپا چۆنە , یان چۆن دیارى دەكەیت  پ 4 : خاسییەتەكان و رابەرەكانى رێنیسانس بە ناو دیارى بكە  پ 5 : مێژووى سەرهەڵدانى رێبازى ریالیزم لە ئەدەبى ئەوروپیدا  پ 6 : تایبەتمەندییەكانى رێبازى كلاسیزمى ئەوروپى چیین ؟ بە خاڵ دیارییان بكە .  پ 7 : جیاوازیی لە نێوان رۆمانسیزمى ئەوروپى و كوردى چیین ؟ بەچەند خاڵێك دیارییان .  پ 8: كێ و كەى و لە كوێ رێبازەكانى ئەدەبى دیارى كرا ؟  پ 9 : بەپێنج خاڵ جیاوازیەكانى نێوان رۆمانسیزمى كوردى و رۆمانسیزمى ئەوروپى .  پ 10 : مێژووى ئەدەبى كلاسیزمى كوردى بە پێى دیالێكتەكانى .  پ 11 : رەگەزەكانى ئەدەب چیین ؟ دیارییان بكەو باسى یەكێكیان بكە بە كورتى .  پ 12 : رێبازى ڕۆمانسیزم لە ئەدەبى كوردیدا پێناسە بكەو هۆكارە ناوەخۆیى و دەرەكییەكان چى بوون ؟ دیارییان بكە . | |
| **20: پێداچوونەوەى هۆڵ :**  ئەم كۆرسبووكە لەلایەن هاوەلێكى ئەكادیمییەوە سەیربكرێت وناوەڕۆكى بابەتەكانى پەسەند بكات | |

|  |  |  |
| --- | --- | --- |
| ژ | **هەفتە** | **ناوەڕۆكى بابەت و وانەكانى كۆرسى یەكەم** |
| 1-  2-  3-  4-  5-  6-  7-  8-  9-  10  11  12  13  14 | یەكەم  دووەم  سێیەم  چوارەم  پێنجەم  شەشەم  حەوتەم  هەشتەم  نۆیەم  دەیەم  یازدە  دوازدە  سێزدە  چوارد | زاراوەى ڕێبازو چەمك و پێناسەى ڕێبازو مێژووى ڕێبازەكانى ئەدەب .  ڕێگاكانى تۆماركردنى ئەدەب و گرنگترین ڕەگەزو بنچینەكانى ئەدەب بە گشتى .  1- ڕێبازى كلاسیزم : ا- مێژووى سەرهەڵدان وگرنگترین قۆناغەكانى ئەو رێبازە .  ب - گرنگترین بنەماو ڕابەرو كارەكانیان لە ئەدەبیاتى ئەوروپیدا .  ج - ڕێنیسانس و سەردەمەكەى , گرنگترین ڕابەرو كارو بەرهەمەكانیان .  د - خاسییەت و هۆكارەكانى سەرهەڵدانى ڕێنیسانس لە ئەدەبیاتى ئەوڕوپیدا .  ه - كلاسیزم لەئەدەبى كوردیدا : مێژووى سەرهەڵدانى وگرنگترین قۆناغەكانى تێپەر  بوونى وخاسییەت و هۆكارەكانى سەرهەڵدانى لە ئەدەبیاتى كوردیدا  گرنگترین ڕابەران و بەرهەمەكان و بنەماكانى لە دیالێكتەكانى كوردیدا  2- رێبازى ڕۆمانسیزم : مێژووى سەرهەڵدان وگرنگترین قۆناغەكانى- خاسیەتەكان و  هۆكارەكانى سەرهەڵدانى لەئەدەبییاتى ئەوروپیدا - ڕابەرانى ڕۆمانسیزم لە فەرەنسا ,  ئەڵمانیا , ئینگلتەڕا و روسیادا - ڕۆمانسیزم لەئەدەبى كوردیدا : ڕوخسارو ناوەرۆك و  بنەماكانى . - بەراورد لە نیوان ڕۆمانسیزم لە ئەدەبى ئەوروپى و ئەدەبی كوردیدا .  تاقیکردنەوەکانی کۆتایی وەرزی یەکەم .  تاقیکردنەوەکانی کۆتایی وەرزی یەکەم . |